BRR พุ่งเกือบ 5% ทุบสถิติตั้งแต่เข้าตลาดฯ ลุ้นวิ่งต่อแตะเป้า 16 บ.
BRR พุ่งเกือบ 5% ทุบสถิติตั้งแต่เข้าตลาดฯ ล่าสุด ณ เวลา 10.16 น. ราคาอยู่ที่ 15.20 บาท บวก 0.70 บาท หรือ 4.83% สูงสุดที่ 15.50 บาท ต่ำสุดที่ 14.80 บาท มูลค่าซื้อขายที่ 151.84 ล้านบาท ด้าน บล.กรุงศรี แนะซื้อ ให้เป้า 16 บาท
15 ธ.ค. 2559

ผู้สื่อข่าวรายงานว่า ราคาหุ้นบริษัท น้ำตาลบุรีรัมย์ จำกัด (มหาชน) หรือ BRR ณ เวลา 10.16 น. ราคาอยู่ที่ 15.20 บาท บวก 0.70 บาท หรือ 4.83% สูงสุดที่ 15.50 บาท ต่ำสุดที่ 14.80 บาท มูลค่าซื้อขายที่ 151.84 ล้านบาท ขณะที่ดัชนีตลาดหุ้นไทยโดยรวมลบ 0.16%โดยราคาหุ้น BRR ปรับตัวขึ้นสูงสุดนับตั้งแต่จดทะเบียนเข้าสู่ตลาดหลักทรัพย์

บล.กรุงศรี แนะนำ “OUTPERFORM” BRR ราคาเป้าหมาย 16 บาท/หุ้นหลังคาดว่าผลการดำเนินงานจากธุรกิจหลักจะพลิกมีกำไร 44 ล้านบาทในไตรมาส 4/59 จากที่ขาดทุน 7 ล้านบาทในไตรมาส 4/57 แต่อาจจะลดลง 32% จากไตรมาสก่อนเนื่องจากเป็นช่วง low season นอกจากนี้ยังมีแผนออกกองทุนโครงสร้างพื้นฐาน 3.6 พันล้านบาทในไตรมาส 4/59    
ขณะที่คาดกำไรจากธุรกิจหลักในปี 60 จะเติบโต 30% จากปีก่อนจากกำลังการผลิตเพิ่มขึ้น 20% และราคาน้ำตาลเพิ่มขึ้น 25% จากปีก่อนมองว่าการเปิดเสรีตลาดน้ำตาลในประเทศในปี 60-61 จะเป็นปัจจัยกระตุ้นราคาหุ้นได้ในระยะกลางแนะนำ ซื้อ ราคาเป้าหมาย 16 บาท
ทั้งนี้แนะนำ ซื้อ และให้ราคาเป้าหมายที่ 16 บาท โดยการฟื้นตัวของกำไรและโครงการใหม่จะหนุนการเติบโตราคาเป้าหมายที่คำนวณโดยวิธี SoTP อิงจากมูลค่าธุรกิจน้ำตาลที่ 9.10 บาท/หุ้น (อิงจาก P/E ปี FY17F ที่ 17x), โครงการโรงน้ำตาใหม่อีก 1.60 บาท/หุ้น และธุรกิจโรงไฟฟ้าอีก 5.30 บาท/หุ้น จุดแข็งของ BRR ที่ชอบคือ การบริหารจัดการวัตถุดิบได้ดี, การฟื้นตัวของกำไร และ upside จากราคาและปริมาณน้ำตาล และโครงการใหม่ของบริษัท